چودھری محمد علی

چودھری محمد علی پاکستانی سیاست دان تھے جو 1955ء سے 1956ء تک پاکستان کے وزیر اعظم رہے۔  آپ جالندھر کے آرائیں خاندان میں پیدا ہوئے اور پنجاب یونیورسٹی سے تعلیم حاصل کی۔ برطانوی حکومت کے دوران میں آپ کا شمار اعلیٰ مسلمان سول سرونٹس میں ہوتا تھا۔ پاکستان کے قیام کے بعد آپ کو نئی مملکت کا جنرل سیکریٹری اور بعد میں وزیر خزانہ بنایا گیا۔ 
1955ء میں اس وقت کے گورنر جنرل اسکندر مرزا نے آپ کو محمد علی بوگرہ کی جگہ پاکستان کا وزیر اعظم نامزد کیا۔ آپ کی سب سے بڑی کامیابی پاکستان کے لیے پہلا آئین بنانا تھے جو 1956ء میں نافذ ہوا۔

انہوں نے تحریک پاکستان کے موضوع پر Emergence of Pakistan کے نام سے ایک کتاب بھی تحریر کی تھی جس کا ترجمہ ’’ظہور پاکستان‘‘ کے نام سے اشاعت پزیر ہوچکا ہے۔ یکم دسمبر 1980ء کو چوہدری محمد علی نے کراچی میں وفات پائی۔

اقتباس
قدرت اللہ شہاب اپنی کتاب شہاب نامہ میں لکھتے ہیں:
گورنر جنرل اسکندر مرزا نے چودھری محمد علی کو محمد علی بوگرہ کی جگہ پاکستان کا وزیر اعظم نامزد کیا۔  بہ حیثیت وزیر اعظم چوہدری محمد علی کا سب سے بڑا کارنامہ 1956ء کے آئین کے نفاذ  کا تھا۔ چوہدری محمد علی وزیراعظم کے عہدہ سے 13 ماہ بعد مستعفی ہو گئے۔ ہمارے ملک کی تاریخ میں  یہ واحد مثال ہے جس میں کسی وزیراعظم نے اپنے آپ کسی دباؤ کے بغیر اپنے عہدہ سے استعفی دیا ہے۔
وزارت عظمی سے سبکدوشی کے بعد انہوں نے نہایت صبر اور خاموشی سے زندگی گزاری۔ ایک بار انہں علاج کے لیے بیرون ملک جانا ضروری ہو گیا۔ لیکن وسائل کی کمی ان کے راستے میں حائل تھی۔ جب صدر اسکندر مرزا کو اس صورت حال کا علم ہوا تو انہوں نے خود ان کے ہاں جا کر کوشش کی کہ ان کے اخراجات کے لیے وہ حکومت کی مالی امداد قبول کر لیں۔ لیکن چوہدری صاحب نہ مانے۔ ان کا موقف یہ تھا کہ انہوں نے حکومت کے لیے جو خدمات سرانجام دی ہے، اس کا انہیں پورا معاوضہ ملتا رہا ہے۔ اب وہ خواہ مخواہ پاکستان کے خزانے پر مزید بوجھ نہیں بننا چاہتے، لیکن  صدر اسکندر مرزا کے مسلسل اصرار پر انہوں نے بیس  ہزار روپے قرضہ حسنہ کے طور پر قبول کر لیے۔ بعد ازاں یہ رقم انہوں نے چند قسطوں میں واپس ادا بھی کر دی۔

مزید دیکھیے 
 فہرست وزرائے اعظم پاکستان

حوالہ جات

بیرونی روابط 
 پاکستان کرانیکل

چوہدری محمد علی
1905ء کی پیدائشیں
1980ء کی وفیات
اساتذہ بھارتی تعلیم گاہیں
پاکستان کے وزرائے اعظم
پاکستان مسلم لیگ کے سیاست دان
پاکستانی سرکاری ملازمین
پاکستانی سیاستدان
پاکستانی ماہرین معاشیات
پاکستانی یاداشت نگار
پنجابی شخصیات
پنجاب، پاکستان کے سیاست دان
جالندھر کی شخصیات
جمہوریت کے پاکستانی فعالیت پسند
دوسری جنگ عظیم کی بھارتی شخصیات
فضلا جامعہ پنجاب
لاہوری شخصیات
معتمدین خزانہ پاکستان
وزرائے خزانہ پاکستان
تحریک پاکستان کے پنجاب سے کارکنان
اسلامیہ کالج لاہور کا تدریسی عملہ
بیسویں صدی کی برطانوی کاروباری شخصیات
کراچی کی شخصیات
ویکی ڈیٹا سے مطابقت رکھنے والی مختصر تفصیل
پاکستانی کیمیا دان